Predkladacia správa

	Podľa § 22 ods. 10 zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov podpredsedu Úradu jadrového dozoru Slovenskej republiky vymenúva a odvoláva vláda Slovenskej republiky na návrh predsedu Úradu jadrového dozoru Slovenskej republiky.
	
Uznesením vlády č. 235 zo dňa 17. marca 2004 bol dňom 25. marca 2004 Ing. Ľubomír Kuchta, z funkcie podpredsedu Úradu jadrového dozoru SR odvolaný a odvtedy nie je táto funkcia obsadená. 

Vzhľadom na nárast agendy, nutnosť obsadenia zákonného štatutárneho zástupcu predsedu Úradu jadrového dozoru SR a nevyhnutne potrebný čas na hľadanie nového kandidáta, podávam týmto návrh na vymenovanie RNDr. Karola Janka do funkcie podpredsedu Úradu jadrového dozoru Slovenskej republiky. 

Odôvodnenie: 

	Menovaný spĺňa kvalifikačné požiadavky a vzhľadom na doterajšie pracovné skúsenosti má predpoklady vykonávať funkciu podpredsedu Úradu jadrového dozoru Slovenskej republiky.   

	Pre úplnosť pripájam jeho profesijný životopis a jeho súhlas s uverejnením údajov v životopise  v prílohe materiálu.